open-index/open-wikipedia-markdown huggingface dataset:
Hvis lyset tar oss

***Hvis lyset tar oss*** (utgitt 1994) er et musikkalbum fra Burzum. Albumet ble spilt inn allerede i september 1992 (kun en måned etter *[[Aske (EP)|Aske]]*-EP-en), men ble ikke lansert før i 1994. Albumet skulle egentlig hete *På svarte troner*, men det ble endret. Promo-CD-ene som ble sendt rundt inneholdt en annerledes sporliste:

*«Inn i slottet fra drømmen»
*«Et hvitt lys over skogen»
*«Hvis lyset tar oss»
*«Det som en gang var»

«Et hvitt lys over skogen» ble byttet ut med en synth-låt kalt «Tomhet». «Et hvitt lys over skogen» ble senere gitt ut på en samleplate med sjeldne og klassiske Burzum-låter, *Draugen*. 
Albumomslaget er tegningen «Fattigmannen» av den kjente norske maleren Theodor Kittelsen.

## Sporliste
# «Det som en gang var» (14:21)
# «Hvis lyset tar oss» (8:04)
# «Inn i slottet fra drømmen» (7:51)
# «Tomhet» (14:12)
## Eksterne lenker
* 
*
Filosofem

***Filosofem*** er et musikkalbum av Burzum, utgitt i 1996. Albumet ble spilt inn i mars 1993 og var det siste albumet til å bli spilt inn før Varg Vikernes ble arrestert. En forkortet versjon av «Rundgang um die transzendentale Säule der Singularität» er med på filmmusikken til Harmony Korines film *[[Gummo]]*.

## Sporliste
### Tysk versjon
# «Dunkelheit» (7:05)
# «Jesus' Tod» (8:39)
# «Erblicket die Töchter des Firmaments» (7:53)
# «Gebrechlichkeit I» (7:53)
# «Rundgang um die transzendentale Säule der Singularität» (25:11)
# «Gebrechlichkeit II» (7:52)

### Norsk/engelsk versjon
# «Burzum» (7:05)
# «Jesu død» (8:39)
# «Beholding the Daughters of the Firmament» (7:53)
# «Decrepitude I» (7:53)
# «Rundtgåing av den transcendentale egenhetens støtte» (25:11)
# «Decrepitude II» (7:53)
## Eksterne lenker
* 
*
Pinot blanc

**Pinot blanc** er en grønn vindrue.
 
Den dyrkes blant annet i Nord-Italia, hvor den kalles *pinot bianco*.
Disse druene blir til lette og elegante hvitviner. Det er også vanlig at man her benytter den i musserende viner.

Druen dyrkes også i Østerrike og Tyskland, der den går under navnet *Weissburgunder*,
samt i Frankrike i områdene Alsace og Burgund. Det er i Alsace at de rikeste vinene av denne druetypen produseres.

Druen gir best vin når den dyrkes fram i relativt kjølig klima. Vinen har noe begrenset lagringskapasitet, og bør drikkes i løpet av 2-3 år.

## Smak og struktur
Druen er moderat på syre og ekstrakt, samt relativt rund i stil. På aroma er den relativt nøytral og enkel, med enkelte innslag av gress, høy og noe eple.

## Referanser
Dauði Baldrs

***Dauði Baldrs*** er et musikkalbum av Burzum, fra 1997. Albumet ble spilt inn med synthesizer mens Varg Vikernes satt i fengsel.

## Sporliste
# «Dauði Baldrs» (8.49)
# «Hermoðr á Helferð» (2.41)
# «Bálferð Baldrs» (6.05)
# «Í Heimr Heljar» (2.02)
# «Illa Tiðandi» (10.29)
# «Móti Ragnarokum» (9.04)
## Eksterne lenker
* 
*
Hliðskjálf (album)

***Hliðskjálf*** er et musikkalbum av Burzum som ble gitt ut den 26. april 1999. Albumet ble spilt inn mens Varg Vikernes satt i fengsel.

## Sporliste
# «Tuistos Herz» (6:13)
# «Der Tod Wuotans» (6:43)
# «Ansuzgardaraiwô» (4:28)
# «Die Liebe Nerþus'» (2:14)
# «Das einsame Trauern von Frijô» (6:15)
# «Die Kraft des Mitgefühls» (3:55)
# «Frijôs goldene Tränen» (2:38)
# «Der weinende Hadnur» (1:16)

## Eksterne lenker
*
Dromon

**Dromoner** (gresk: δρόμων, dromon («løper») var de viktigste krigsskipene til den bysantinske marine fra det 6. til det 12. århundre. De var indirekte utviklet fra de antikke triremene og ble vanligvis drevet av både årer og seil.

De ble bygget i mange former og størrelser og varierte mellom 30–50 meter lange og 5–7 meter brede og hadde opp til 300 menn, både marinesoldater og roere.

Dromonene hadde et sentralt tårn (*xylokastron*, «treborg») nær hovedmasten. Derfra kunne marinesoldatene bruke sine buer og piler eller kaste spyd og andre prosjektiler. De fleste dromoner var utstyrt med flammekastere (syfonofo-rami) som sendte gresk ild og katapulter som kunne sende prosjektiler på 10 kg opp til 250 meter avgårde. Mange dromoner var også halvveis beskyttet mot ramming.

Mellomengelsk *dromond* og gammelfransk *dromont* beskrev alle særlig store middelalderske skip.

## Populærkultur
* I bok 3 av J.R.R. Tolkiens *[[Ringenes Herre]]*, beskrives korsarene fra Umbar som seilende dromoner.
* I videospillet Civilization III:Conquests er dromonen den bysantinske «unike enheten».

## Noter


## Eksterne lenker
* 
* Sailing ships: Dromon (Dromond)
* History and Archaeology of the Ship: The Byzantine Navy
Majorstuen (band)

**Majorstuen** er et norsk folkemusikkensemble etablert i 2000. Majorstuen består av fem felespillere fra forskjellige deler av landet. I tillegg til at alle spiller fele, spiller enkelte av medlemmene cello, bratsj og oktavfele. Bandet spiller tradisjonell og egenkomponert musikk med utgangspunkt i den norske folkemusikken og tilfører nyere rytmiske og riffbaserte element.

Ensemblet har gitt ut seks studioalbum og et konsertalbum. De fikk Spellemannprisen 2003 i klassen folkemusikk/gammaldans for debutalbumet *[[Majorstuen (album)|Majorstuen]]* og ble nominert i samme klasse for *[[Juledrøm]]* foran Spellemannprisen 2006. Ensemblet ble kåret til Årets folkemusikere 2005 av Rikskonsertene som de første vinnerne i et nystartet INTRO-folk, et lanseringsprogram for unge lovende folkemusikere. De fikk dessuten Hilmar Alexandersens Musikkpris samme år.

Majorstuen har spilt på en rekke festivaler i Norge og utlandet, og ellers spilt konserter i land som Canada, Aserbajdsjan, Israel, Frankrike, Slovenia, Storbritannia, Tsjekkia, Mexico og Danmark.

## Medlemmer
* Jorun Marie Kvernberg: fele
* Synnøve S. Bjørset: fele
* Anders Löfberg: fele, cello
* Tove Hagen: fele, cello (tidligere Tove Dalbakk)
* Bjørn Kåre Odde: fele, bratsj

### Tidligere medlemmer
* Gjermund Larsen: fele, oktavfele, (bratsj, cello)
* Ragnhild Furebotten: fele
* Andreas Ljones: fele, oktavfele, bratsj

## Eget platemerke
**Majorstuen Fiddlers Company** (MFC) er Majorstuens platemerke som ble etablert i 2004 i forbindelse med utgivelsen av gruppas andre CD-innspilling, *[[Jorun jogga]]*. Plateselskapet har siden stått bak gruppens utgivelser *[[Juledrøm]]*, * [[Skir (album)|Skir]],* *[[Live in Concert]],* *Kvitre* og *Skrible*.  Gruppa Majorstuens firma har også samme navn, Majorstuen Fiddlers Company AS.

Audun Strype var lydtekniker på CD-en *Jorun jogga*, og Jan Erik Kongshaug og Peer Espen Ursfjord fra Rainbow Studio var lydteknikere på CD-ene *Juledrøm* og *[[Skir (album)|Skir]]*. På *Majorstuen – Live in Concert* gjorde Herman Kvelprud opptakene mens Tor Magne Hallibakken miksa og mastra. På *Kvitre* og *Skrible* var opptak miks og mastring gjort av Tor-Magne Hallibakken. Einar Olav Larsen var produsent på de fem siste platene, mens Trond Kverno var produsent på *Jorun jogga* samt debutplata.

## Diskografi
* *[[Majorstuen (album)|Majorstuen]]* (2L, 2002)
* *[[Jorun jogga]]* (Majorstuen Fiddlers Company, 2004)
* *[[Juledrøm]]* (Majorstuen Fiddlers Company, 2006)
* *[[Skir (album)|Skir]]* (Majorstuen Fiddlers Company, 2010)
* *[[Les Boréales compilation]]* (Buda Musique, 2012) – samlealbum
* *[[Live in Concert (Majorstuen)|Live in Concert]]* (Majorstuen Fiddlers Company, 2012) – konsertalbum
* *Kvitre* (Majorstuen Fiddlers Company, 2015)
* *Skrible* (Majorstuen Fiddlers Company, 2018)
**Jubel* (Majorstuen Fiddlers Company, 2020)

## Referanser


## Eksterne lenker
* 
* 
* Facebookside
Earby

**Earby** er en liten by og verdslig sogn i det administrative distriktet Pendle i Lancashire, England. Den ligger nær Barnoldswick og omkring 8&nbsp;km nord for Colne, 11,3&nbsp;km sørvest for Skipton, og 17,7&nbsp;km nordøst for Burnley. Ved folketellingen i 2011 hadde byen en befolkning på 6 183 innbyggere.

Fra 1909 til 1974 utgjorde byen et eget administrativt distrikt. 1. april 1974 ble den en del av distriktet Pendle. Historisk har Earby tilhørt grevskapet West Riding of Yorkshire. Den har hatt fra samme tid eget byråd og er en del av West Cravens områdekomite i Pendle Borough Council.

Andre mindre byer i nærheten er Thornton in Craven og Sough. Earby har hatt egen jernbanestasjon, men den ble stengt i 1970. Stasjonen var utveksling med den mindre linjen til Barnoldswick.

## Referanser


## Eksterne lenker
* 
* Earby Town Council
Rågsved

**Rågsved** er en bydel i Söderort i Stockholm kommune, i bydelsområdet Enskede-Årsta-Vantör. Bydelen grenser til Hagsätra, Högdalen, Fagersjö samt til Huddinge kommune i sør.

## Se også
*Rågsved tunnelbanestasjon
*Ebba Grön
Hagsätra

**Hagsätra** er en bydel i Söderort i Stockholm kommune, i bydelsområdet Enskede-Årsta-Vantör. Den grenser til bydelene Älvsjö, Örby og Rågsved samt til Stuvsta i Huddinge kommune.

## Se også
*Hagsätra tunnelbanestasjon
Technothriller

**Technothrilleren** er en litterær hybridsjanger, som deler motiv og struktur med  spionromanen, thrilleren, krigsromanen og science fiction. 

Verker i denne sjangeren inneholder i forhold til andre litterære sjangere en uvanlig stor mengde tekniske detaljer, for eksempel navn på våpen, størrelse kaliber, hardware-detaljer og elektroniske ord og uttrykk. Bare den mest teknisk orienterte science fiction nærmer seg technothrillerens detaljeringsnivå. Selv om technotrillere er filmatisert og kopiert i andre medier, er dette først og fremst en litterær sjanger rett og slett på grunn av at mengden av faktaopplysninger som kjennetegner den knapt kan formidles i andre media enn trykt skrift. 

Bøker innen sjangeren inneholder gjerne en stor mengde detaljer om den indre mekanikken, virkemåten og organiseringen av så vel «harde» objekter som for eksempel våpen og våpensystemer, som menneskelige tiltak som spionasje, kampkunst, politikk, historie, forskning og annet.

Technothrillere hevdes ofte å være underholdningslitteratur skrevet eksklusivt for menn, uten at dette kan sies bevist. Forfattere som for eksempel Dan Brown og Jan Guillou, hvis thrillere kan sies å tilhøre sjangeren, har også et stort kvinnelig publikum.

Ettersom teknologi blir stadig viktigere i det globale samfunnet, og dermed også i moderne thrillere, er sjangeren til en viss grad blitt mer diffus.  

## Opprinnelse
Michael Crichton hevdes ofte å være sjangerens «far». Hans tidlige roman *[[The Andromeda Strain (bok)|The Andromeda Strain]]* fra 1969 (norsk utgave *Døden fra rommet*, 1971), om et dødelig virus fra verdensrommet som bringes tilbake til jorden med en amerikansk romsonde, blandet trekk fra teknisk orientert science fiction, detektivfortellingen og thrilleren. 

Som opphavsmenn til den militære technothrilleren regnes gjerne Craig Thomas med sin roman *Firefox* (1977) (norsk utgave *Firefox*, 1985) og Tom Clancy med *The Hunt for Red October* 1984 (*Jakten på Rød oktober* 1986).

## Noen viktige technothriller- forfattere og verker

* Tom Clancy
** *The Hunt for Red October* 
** *[[Rød storm|Red Storm Rising]]*
* Larry Bond
** *Red Phoenix* 
** *Vortex* 
** *Cauldron*.
* Patrick Robinson
** *Nimitz Class*
* Dan Brown
** *[[Engler og demoner|Angels and Demons]]* 
** *[[Iskaldt bedrag|Deception Point]]* 
** *[[Den digitale festning|Digital Fortress]]* 
* Eric L. Harry
** *Arc Light* 
* Philip Kerr
** *The Grid* 
** *A Philosophical Investigation*
** *The Second Angel*
* Michael Crichton
** *The Andromeda Strain* 
** *Jurassic Park* 
** *Prey (novel)*
** *Next (novel)*  
* James Phelan
* Clive Cussler
* James H. Cobb
* Caleb Carr
** *Killing Time* 
*Ralph Peters
** *The War in 2020*
** *Red Army*
** *Dead Hand*
* Leonard Crane
** *[[Ninth Day of Creation]]* 
* Matthew Reilly
** *Ice Station*
** *Area 7*
** *Scarecrow*

## Referanser
Fylkesvei 1872

**Fylkesvei 1872** går mellom Austad og Akselstua i Stange kommune.

Frem til 2019 hadde veien betegnelsen fylkesvei 204 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Bergsvein Brøske

**Bergsvein Brøske** (født 29. oktober 1960 i Stangvik) er en norsk lokalpolitiker (Sp) som var ordfører i Surnadal kommune fra 1997 til 2007.

Bergsvein Brøske har tidligere arbeidet ved Møre og Romsdal Fylkesbåtar og har også vært direktør ved Vårsøg Hotell i Surnadal (tidligere Surnadal Hotell). Han har vært senterleder ved Alti Sunndal på Sunndalsøra siden 2012.

## Referanser
Toåa

Elva **Toåa** renner igjennom dalføret Todalen i Surnadal kommune og har sitt utspring i Tovatna (756 moh.) i vestre del av Trollheimen. Toåa renner stort sett i nordvestlig retning og får sitt tilløp fra flere elver før den renner ut i Todalsfjorden.

Toåa har en lakseførende strekning på ca. 8 km, fra elveutløpet og opp til Storfossen.

Vassdraget ble i 1986 vernet mot kraftutbygging i Verneplan III for vassdrag.

## Referanser
Gud signe vårt dyre fedreland

**«Gud signe vårt dyre fedreland»**, opprinnelig tittel **«Fedralandet»**, er en kjent norsk salme og hymne skrevet av teologen, kirkestatsråden og salmedikteren Elias Blix (1836–1902) i 1891. Sangen har samme melodi som N.F.S. Grundtvigs danske salme «Den signede dag med fryd vi ser», skrevet til kristendommens tusenårsjubileum i Danmark i 1826 og tonesatt av Christoph Ernst Friedrich Weyse. Salmen blir ofte omtalt som Norges nasjonalsalme og i kirkelig sammenheng benyttes den gjerne jamsides med «Ja, vi elsker» blant annet på 17. mai.

Elias Blix skrev et utkast til salmen på Lillehammer vinteren 1890, og han gjorde den ferdig på Fjellhaug i Aker sommeren etter. Den ble trykt samme år i bladet *[[Nordmannen]]*. Vanligvis blir det første og de to siste versa sunget, ofte også det andre eller tredje. Vers to, fire og fem inneholder ei kort framstilling av Norges kulturelle og religiøse historie. Det sjette verset har referanse til salme 127,1 i *[[Bibelen]]*. Det er sagt at under andre verdenskrig ble det siste verset ikke sunget. Salmen kom inn i *[[Landstads kirkesalmebog]]* gjennom Blix-tillegget *[[Nokre Salmar]]*, der den ble nummer 770. Den stod i *[[Norsk salmebok]]* av 1984 som nummer 739. I Norsk salmebok 2013 (N13) står den som nummer 757.

Salmens tittel er egentlig «Fedralandet», men navngis som oftest med første verslinje. 

## Innspillinger (i utvalg)

*Rasmus Rasmussen med orgel. Innspilt i Kristiania sent i 1906. Utgitt på de akustiske 78-platene Gramophone 2-82442 og Gramophone 2-282548.
*Rasmus Rasmussen, teaterchef, Oslo. Utgitt på 78-platen Odeon A&nbsp;180025 D-4039.
*Erling Krogh med orkester. Innspilt i København 3. juni 1931. Utgitt på 78-platene Victrola 4033, His Master's Voice X&nbsp;3834 og His Master's Voice A.L.&nbsp;2166.
*Bondeundomslagets Sangkor, dirigent Ulfrstad. Utgitt på 78-platen Columbia GN&nbsp;10 i 1934.
*Stort orkester, dirigent Johs. Hanssen. Utgitt på 78-platen Columbia GN&nbsp;849 i 1945.
*Bjølsen Ungdomskorps. Dir.: Musikkløytnant Lorang Andresen. Innspilt i Oslo i april 1949. Utgitt på 78-platen His Master's Voice A.L.&nbsp;2989.
*Øystein Frantzen med Hjalmar Lindbergs orkester. Innspilt 27. juni 1951. Utgitt på 78-platen Odeon ND&nbsp;7053 og på EP-platen Odeon GEON&nbsp;15.
*Kampen Janitsjar. Innspilt 22. april 1968. Utgitt på EP-platen RCA REP&nbsp;414.

## Referanser


## Eksterne lenker
* 

.
Scandinavia (danseband)

**Scandinavia** var et norsk danseband etablert i august 1988 etter en idé av Plateselskapet Mariann og Steinar Storm Kristiansen. Fire av bandets medlemmer kom fra orkesteret Katho som ble oppløst da bandets vokalist Tore Halvorsen begynte i Ole Ivars. De fikk med seg to medlemmer fra Torry Enghs og January og startet Scandinavia.

Besetningen i bandet har vært den samme siden starten med unntak av vokalistplassen som har vært besatt av fire forskjellige personer. Mest kjent er Rune Rudberg som har vært innom bandet to ganger, og måtte forlate bandet i 2005 da det ble avslørt at han hadde brukt GHB og kokain.

Bandet ble oppløst i januar 2009. Scandinavia har gitt ut 13 studioalbum og et livealbum fra en konsert gjort i Hollywood Palladium i Los Angeles foran et norsk publikum. Albumet fikk navnet *De aller beste «live»* og ga bandet Spellemannprisen 2001 i klassen danseorkester. De vant også Spellemannprisen 2006 i samme klasse for albumet *Alle mann til pumpene*.

I tillegg til å spille til dans rundt om i Norge, har bandet også hatt flere spillejobber i Danmark, Sverige Finland og USA.

Bandet ble oppløst 14. mars 2009 etter blant annet misnøye med flere useriøse konsertarrangører.

## Besetning
* Eirik Johansen: vokalist og gitar (1997–2004) (2005–2009)
* Pål Fuglseth Tautra: bass og vokal
* Finn Jacobsen: gitar og vokal
* Ronny Jakobsen: trommer og vokal
* Bjørn O. Jensen: saksofoner og vokal
* Steinar Storm Kristiansen: keyboards og vokal

### Tidligere medlemmer
* Terje Mårstad: vokal (1988–1990)
* Rune Rudberg: vokal (1990–1994) (1996–1997) (2004–2005)
* Kjetil Nordfjeld: vokal (1994–1996)

## Diskografi
* *[[Scandinavia (album)|Scandinavia]]* (Mariann, 1988)
* *[[Scandinavia 2]]* (Mariann, 1990)
* *[[På oppfordring]]* (Mariann, 1991)
* *[[Scandinavia 3]]* (Mariann, 1992)
* *[[Scandinavia 4]]* (CNR Records, 1993)
* *[[Julefest med Scandinavia]]* (CNR Records, 1994)
* *[[Scandinavia 5]]* (CNR Records, 1994)
* *[[Sammen igjen (Scandinavia-album)|Sammen igjen]]* (Norske Gram, 1996)
* *[[En plass i mitt hjerte]]* (Norske Gram, 1997)
* *[[Christmas Songs]]* (Norske Gram, 1998)
* *[[Gode venner]]* (United Music, 2000)
* *[[De aller beste «live»]]* (United Music, 2001) konsertplate
* *[[Tänd ett ljus i fönstret]]* (Scranta, 2004) 
* *[[Alle mann til pumpene]]* (Tylden, 2006)
* *[[Fly (album)|Fly]]* (Morning Light Records, 2007)
* *[[Best of Scandinavia]]* (Morning Light Records, 2008) samleplate

## Referanser


## Eksterne lenker
* 
*  Biografi fra Norsk pop- og rockleksikon
Mengdetrening

Mengdetrening er å trene på noe man har innlært, for å komme opp på et automatisert ferdighetsnivå. Det brukes innen områder som idrett, skyting, m.m., for å optimalisere prestasjoner og gi best mulige resultat.

Man kan godt bruke uttrykket overlæring i stedet for mengdetrening. Gammeldags pugging er samme prosess.

Innen føreropplæring er begrepet i de senere år blitt tatt i bruk med den samme betydningen. Man ser da for seg at den som ønsker å trene for å kunne ta førerkort, erverver seg nødvendige ferdigheter, fortrinnsvis ved en trafikkskole (kjøreskole), for deretter å trene på de ervervede ferdighetene sammen med en ledsager. 

Denne treningen blir da mengdetrening – de sammensatte, innlærte ferdighetene trenes på, slik at den som skal lære, i større og større grad får ferdighetene "under huden". Dette vil si at bestanddelene i kjøreprosessen gradvis flyter sammen, og blir til automatiserte helheter, der også tidligere erfaringer inngår. Man får på denne måten, i den tiden mengdetreningen pågår, dannet nye deler av sitt atferdsrepertoar. 

Handlinger vil dermed kunne bli utløst ved gjenkjenning av situasjoner, som man reagerer mer og mer hensiktsmessig på, ved at man automatisk henter opp handlingkjeder, eller reaksjonsmønster, som da altså er nye eller ferske deler av atferdsrepertoaret. Dette innebærer at man ikke lenger trenger å tenke seg om før man handler for å unngå en fare – man trenger ikke analysere situasjonene først, for så å sette sammen hensiktsmessige handlingsrekker – kunnskapen og ferdighetene er allerede kjedet sammen til automatiserte handlingshelheter som utløses.

Man regner med at 3000 – 5000 kjørte km i mengdetreningsøyemed vil ha en meget gunstig innvirkning på sikkerheten til ferske førere – spesielt de unge – i den første tiden etter ervervelsen av førerkort. Forskning tyder på en betydelig redusert risiko for personskadeulykker for gruppen som har mengdetrent i et slikt omfang. Mengdetrening er således et verdifullt trafikksikkerhetstiltak.
Føreropplæring i Norge

**Føreropplæring i Norge** er føreropplæring som drives med siktemål å kvalifisere personer til å avlegge førerprøve for motorvogn. Bestått førerprøve gir førerkort for den førerkortklasse man har avlagt prøve for. Førerkort er altså et dokument som gir førerrett for en bestemte type kjøretøyklasse eller kjøretøykategori.

Føreropplæring gis ved autoriserte kjøreskoler, men for noen faser og for visse førerkorttyper er det godkjent at ledsager er nok.

## Ledsager
Med ledsager i den norske vegtrafikklovens forstand menes det en person som bistår en annen i føreropplæring når det gjelder motorvogn. Ledsageren er da med i bilen; eller hen er innen rimelig synsvidde (da med påbudt, toveis radiokommunikasjon) av en som skal lære å kjøre moped eller lett motorsykkel. En ledsager bistår altså en som skal lære å føre motorvogn under mengdetrening. 

En ledsager har ikke lov til å ta betaling; bare en trafikklærer (kjørelærer) kan drive kjøreopplæring mot vederlag.

En ledsager i personbil under opptrening av kjøreferdigheter skal sitte i høyre forsete, og bistå den som skal lære å kjøre med råd og vink. I sjeldne tilfeller kan det også hende at ledsageren må gripe inn, for å avverge direkte fare. Dersom man velger omgivelser (gater og veier med tilhørende trafikkbilde) som er i samsvar med ferdighetsnivået til den som skal lære, skal inngripen normalt ikke være nødvendig.

For å være ledsager, må man ha fylt 25 år. Videre må man ha gyldig førerrett for vedkommende motorvogngruppe. Slik førerrett må man ha hatt uavbrutt i minst fem år.

## Se også
*Vegtrafikkloven 

## Eksterne lenker
* Vegtrafikkloven § 26. Øvingskjøring
Keizō Obuchi

**Keizo Obuchi** () var en japansk politiker. Han var Japans 84. statsminister, fra 30. juli 1998 til 5. april 2000. 

Obuchi begynte sin politiske karriere da han i 1963 ble valgt til det japanske underhuset som 26-åring. Han var da den yngste noensinne til å velges til parlamentet. Han tok det samme setet som hans far hadde hatt i 38 år. 

Obuchi gikk av som statsminister etter å ha fått slag. Han døde kort tid etterpå.

## Referanser
Personbil

**Personbil** er en bil med&nbsp;maksimum åtte passasjerplasser. Det kreves førerkort «Klasse B» for å kjøre personbil.

## Historie
Personbilbegrepet utviklet seg som en nødvendighet etter hvert som firehjulte, motoriserte kjøretøyer ble mer vanlige. A-modell Ford og andre tidlige bilmodeller ble opprinnelig laget til personbefordring, men ble ofte bygd om med lasteplan. Dette gikk bra så lenge der var solid ramme til å holde motor og hjul sammen (chassis, nå oftest kalt plattform). 

De første bilene var åpne, med kalesje. Det ble etter hvert vanlig å bygge inne passasjerplassen og mer og mer vanlig å bygge hel kabin der alle satt. Denne typen ble kalt «sedan», mens kalesjevognen ble kalt «kabriolet». Enkelte åpne biler kunne utstyres med ekstra klappseter i bagasjerommet (svigermorssete). Tosetersmodeller med sterk motor ble kalt sportsvogner.

## Referanser


## Eksterne lenker
*
Fylkesvei 1864

**Fylkesvei 1864** går mellom Stange sentrum og Sørum i Stange kommune.

Frem til 2019 hadde veien betegnelsen fylkesvei 199 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jens Byggmark

**Jens Byggmark** (født 22. august 1985 i Tärnaby) er en svensk tidligere alpinist. 

## Karriere

Byggmark tok sin første seier i verdenscupen da han vant slalåmrennet under Hahnenkammrennene i Kitzbühel 27. januar 2007. Bare 24 timer senere vant han sitt andre slalåmrenn på samme sted. Fra før hadde han tre seire i Europacupen (sesongen 2005/06). Han fikk ytterligere seks pallplasseringer i verdenscupen på til sammen 127 starter.

Byggmark fikk tre sølvmedaljer i VM: i lagkonkonkurransen i 2007 og 2013 og i slalåm i 2011. Han la opp etter sesongen 2016/17.

## VM-medaljer
* 2007 Åre: sølv i lagkonkurranse
* 2011 Garmisch-Partenkirchen: sølv i slalåm
* 2013 Schladming: sølv i lagkonkurransen

## Pallplasseringer i verdenscupen

## Referanser


## Eksterne lenker
*
Athos

**Athos** (gresk: Όρος Άθως) er et fjell og en halvøy i Makedonia i det nordlige Hellas kalt Άγιον Όρος (*Agion Oros*, «hellig fjell»). I klassisk tid ble halvøya kalt Ακτή (*Akte*). Politisk er den kjent i Hellas som den *autonome klosterstaten til det hellige fjell*. Stedet er oppført på listen over verdensarv og er hjemmet til 20 ortodokse klostre som utgjør en autonom teokratisk stat innenfor republikken Hellas. Åndelig ligger Athos direkte under lovgivningen til det økumeniske patriarkatet i Konstantinopel.

Halvøya er den østligste «foten» av den større Khalkidiki–halvøya. Athos strekker seg 60 km ut i Egeerhavet med en bredde på mellom syv og tolv kilometer og dekker et område på rundt 390 km². Fjellet Athos og dets bratte sider med tett skog reiser seg til 2033 moh. Farvannet rundt enden av halvøya kan være farlig.

Selv om halvøya er forbundet med fastlandet, kan den bare nås med båt. Antallet besøkende er begrenset, og alle må ha spesialtillatelse før de ankommer til Athos. Bare menn slippes inn i området, og ortodokse kristne blir prioritert. Der er religiøse vakter som ikke er munker, som assisterer munkene. Alle andre som ikke er munker, er påkrevd å leve i halvøyas hovedstad Karyes. Dagens befolkning er rundt 135 innbyggere.

En spesiell tradisjon på Athos er at barn og kvinner og alle husdyr av hunkjønn, bortsett fra katter, ikke har adgang til området.

Helgenen Pajisij Velitsjkovskij levde som munk på Athos og var en sentral skikkelse i den ortodokse kirken.

## Referanser


## Eksterne lenker
*
Stig Strand

**Stig Strand** (født 25. august 1956 i Tärnaby) er en tidligere svensk alpinist. I dag arbeider han blant annet som TV-kommentator.

Strand vokste opp i Tärnaby sammen med en annen skistjerne, Ingemar Stenmark. Han konkurrerte for flere klubber, blant annet Tärna IK Fjällvinden og Groko Alpina SK.

Hans beste sesong i verdenscupen var sesongen 1982/1983, da han tok to seire og fire andreplasser og endte som nummer to i slalåmcupen, på samme poengsum som vinneren Ingemar Stenmark men med færre seire (to mot tre).
Han bor nå i Hemavan.

## Verdenscupseire
* 21. desember 1982 &ndash; slalåm i Madonna di Campiglio, Italia
* 20. mars 1983 &ndash; slalåm i Furano, Japan

## Referanser


## Eksterne lenker
*
Chuquicamata

**Chuquicamata** (Chuqui) er verdens største dagbrudd for  kobber i Antofagasta, Chile. Gruven har navnet sitt fra den lille byen som lå på stedet fram til 2003 da den ble  avfolket og befolkningen flyttet til Calama 15 km sør for gruven på grunn av stor forurensing.

Gruven er ellipseformet med en overflate på 8&nbsp;000&nbsp;000 m² og en dybde på rundt 900 meter. Området har vært utnyttet siden før pre-columbiansk tid og havnet under chilensk kontroll under salpeterkrigen.

Gruvedriften startet 18. mai 1915 av det amerikanske firmaet Guggenheim Bros. og fortsatte under forskjellige navn fram til nasjonaliseringen utført av Salvador Allende.

I dag er det statlige kobberprodusenten Codelco (spansk: Corporación Nacional del Cobre de Chile) som kontrollerer gruven, selskapet planlegger nå å gå over til underjordsdrift på grunn av at den svært store gropen hindrer rasjonell drift.

## Eksterne lenker
* Codelco Chile – Chuquicamata avdeling
Martina Ertl-Renz

**Martina Ertl-Renz** (født 12. september 1973 in Bad Tölz, Bayern) er en tidligere tysk alpinist.

Allerede som 18-åring vant Martina Ertl to medaljer under junior-VM i Hemsedal, sølv i storslalåm og bronse i kombinasjonen.

Hun er moren til skiløperen Romy Ertl.

## Meritter
* Sølv i storslalåm under OL 1994 på Lillehammer
* Sølv i kombinasjonen under OL 1998 i Nagano
* Bronse i kombinasjonen under OL 2002 i Salt Lake City
* Bronse i storslalåm under VM 1993 i Morioka
* Bronse i storslalåm under VM 1996 in Sierra Nevada
* Gull i kombinasjonen under VM 2001 i St. Anton
* Gull i lagøvelsen under VM 2005 i Bormio

To ganger har hun vunnet storslalåmdelen av verdenscupen i storslalåm sammenlagt. I tillegg kommer 14 enkeltseire i verdenscuprenn (2 i super-G, 10 i storslalåm og 2 i slalåm).

### Pallplasseringer i verdenscupen

## Referanser


## Eksterne lenker
* 
* Hjemmesiden til Martina Ertl-Renz
Føreropplæring

**Føreropplæring** er opplæring som drives med siktemål å kvalifisere personer til å avlegge førerprøve for motorvogn. Bestått førerprøve gir førerkort for den førerkortklasse man har avlagt prøve for. Førerkort er altså et dokument som gir førerrett for en bestemte type kjøretøyklasse eller kjøretøykategori.

## Norge

Pris på opplæringen varierer fra klasse til klasse. En kjøretime på bil ligger mellom 4-600 kroner, mens det er litt dyrere på motorsykkel. Kjøretimer på moped koster vel 500 kr pr. hele dag med kjøring. Mens kjøretimer på lastebil/buss/vogntog koster opp imot dobbelt så mye som en kjøretime på personbil.

Føreropplæring gis ved autoriserte kjøreskoler, men for noen faser og for visse førerkorttyper er det godkjent at ledsager er nok.

I slik opplæring inngår flere elementer. Viktigst er trafikalt grunnkurs, kjøreopplæring ved trafikkskole (kjøreskole), og mengdetrening.

For nærmere definisjoner av typer førerkortklasse, førerrett, kompetansebevis, typer kjøretøykategori, m.m., se **Vegtrafikkloven** http://www.lovdata.no/for/sf/sd/td-20040119-0298-002.html, **Kap. 2. Definisjoner m.m.**

### Øvelseskjøring

Øvelseskjøring er en form for opplæring til førerkortklasser der elev har med ledsager og kan kjøre som en vanlig sjåfør, uten spesielle begrensninger, men det stilles en rekke krav for å få øvelseskjøre.

;Krav til elev:
* Elev må ha tatt trafikalt grunnkurs.
* Elev må ikke ha sperrefrist.
* Elev må være minst 16 år.
* Bevis på fullført trafikalt og gyldig legitimasjon må medbringes, men har man førerkort til for eksempel moped kan det benyttes.

;Krav til ledsager:
* Ledsager må være minst 25 år og ha hatt førerkort i sammenhengende fem år.
* Ledsager er den juridiske fører over bilen.

;Krav til kjøretøy:
* Må tilhøre aktuell førerkortklasse.
* Et "L"-skilt må være festet på bakluken.
* Et ekstra vidvinkelspeil for ledsager må være montert på innsiden av frontruta.

## Eksterne lenker
* Oversikt over trafikkskoler i Norge
Hanne Hukkelberg

**Hanne Hukkelberg** (født 17. april 1979 på Kongsberg) er en norsk sanger, artist, komponist og produsent.

Hukkelberg begynte å synge og spille instrumenter i en alder av tre år. I ungdommen var hun vokalist for forskjellige band og konstellasjoner i sjangre som jazz, rock og frijazz. Mens hun gikk på videregående skole var hun også medlem av doom metal-bandet Funeral, der hun bidro med vokal på deres andre album, *[[In Fields of Pestilent Grief]].*

Hukkelberg ble uteksaminert fra Norges musikkhøgskole i 2003 og etablerte seg som vokalist, komponist og multiinstrumentalist. I tillegg til å synge, spiller hun slagverk, piano og gitar. Kåre Chr. Vestrheim produserte Hukkelbergs første EP, *[[Cast Anchor EP]]* i 2003, og året etter hennes debutalbum *[[Little Things]]*. I 2006 ga Hukkelberg ut sitt andre album *[[Rykestrasse 68]]* som fikk Spellemanprisen 2006 i åpen klasse.

Etter omfattende turnering, inkludert en Europa-turné med Wilco, og en gjesteopptreden med José González på The Bowery Ballroom i New York, ga Hukkelberg ut *[[Blood from a Stone]]* i 2009. Hukkelberg skrev deretter en av låtene på lydsporet til filmen *[[Legenden om Narnia – Prins Caspian]]*. Låtens navn er «Lucy», etter en av filmens hovedkarakterer. 

Etter å ha flyttet til New York ga Hukkelberg ut sitt fjerde album, *Featherbrain*, i 2012. I årene 2014 til 2016 arbeidet Hukkelberg med en rekke bestillingsverk, inkludert et samarbeid med Todd Terje og Bryan Ferry på låten Johnny og Mary.

I 2017 utga hun et album som inneholdt singlene «The Whip», «IRL» og «Emroidery». Samme år mottok hun Gammleng-prisen i åpen klasse.

I 2018 komponerte Hukkelberg filmmusikken til dokumentarfilmen *[[Røverdatter]]*. Soundtracket ble utgitt på Hukkelberg Music. Hukkelberg ga også ut singelen «Stardust» på Brilliance Records. Låta ble skrevet i LA i samarbeid med Victoria Zaro (US), Halie (No) og Brittany B (US). 

## Diskografi
* *[[Cast Anchor EP]]* (Propeller Recordings, 2003)
* *[[Little Things]]* (Propeller Recordings, 2004) 
* *[[Rykestrasse 68]]* (Propeller Recordings, 2006)
* *[[Blood from a Stone]]* (Propeller Recordings, 2009)
* *Featherbrain* (Propeller Recordings, 2012)
*  *TRUST* (Propeller Recordings, 2017)
* *[[Røverdatter]]* (Hukkelberg Music, 2018)
* *Birthmark* (Hukkelberg Music, 2019)

### Topplista-plasseringer
Tre av Hukkelbergs album har vært på den norske Topplista.

* *Rykestrasse 68* sin høyeste plassering var 27. plass, med én uke på lista.
* *Blood from a Stone* sin høyeste plassering var 22. plass, med to uker på lista.
* *Featherbrain* sin høyeste plassering var 30. plass, med to uker på lista.

## Priser og nominasjoner
* Spellemannprisen 2006 i åpen klasse for *[[Rykestrasse 68]]*
* Nominert til Alarmprisen 2007 i klassen årets jazzalbum for *[[Rykestrasse 68]]*
* Nominert til Spellemannprisen 2009 i klassen kvinnelig artist for *[[Blood from a Stone]]*
* Radka Toneff Minnepris 2013
* Gammleng-prisen 2017 i åpen klasse
* Edvard-prisen 2020 i klassen populærmusikk for *Birthmark*

## Referanser


## Eksterne lenker
* 
* 
* 
*
George Emil Palade

**George Emil Palade** (1912–2008) var en rumenskfødt amerikansk biolog. I 1974 delte han Nobelprisen i fysiologi eller medisin med Albert Claude og Christian de Duve for oppdagelsene omkring strukturen og funksjonen til organellene i biologiske celler.

Palade reiste i 1945 til USA for postdoktorstudier. Han ble ansatt ved Rockefeller Institute for Medical Research i 1946 og ble assisterende professor der i 1948.

## Referanser


## Eksterne lenker
*
Liljeholmen

**Liljeholmen** er en bydel i Söderort i Stockholm kommune. Bydelen tilhører bydelsområdet Hägersten-Liljeholmen.

Liljeholmen grenser til bydelene Årsta, Västberga, Midsommarkransen, Aspudden, Gröndal og Södermalm.

## Se også
*Liljeholmen tunnelbanestasjon
Aspudden

**Aspudden** er en bydel i bydelsområdet Hägersten-Liljeholmen i Söderort i Stockholm kommune. Bydelen grenser til Gröndal, Liljeholmen, Midsommarkransen og Hägersten. 

## Se også
*Aspudden tunnelbanestasjon
Ribble Valley

**Ribble Valley** er et administrativt distrikt i Lancashire i England. Administrasjonssenteret er Clitheroe. Navnet kommer fra elven Ribble som renner gjennom området ned til fjorden ved Preston. Området er et populært turistmål med mye urørt natur, blant annet i Forest of Bowland. 

Distriktet ble opprettet 1. april 1974 ved sammenslåing av Clitheroe, Longridge, Clitheroe landdistrikt, deler av Blackburn landdistrikt, Burnley landdistrikt og Preston landdistrikt, samt Bowland landdistrikt som lå i West Riding of Yorkshire. 

## Steder i distriktet

* Clitheroe
* Longridge
* Ribchester
* Whalley
## Eksterne lenker
*
Fylkesvei 1866

**Fylkesvei 1866** går mellom Vestad og Ekeberg i Stange kommune.

Frem til 2019 hadde veien betegnelsen fylkesvei 200 (Hedmark).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Jomfru (treskive)

En **jomfru** på et seilskip er en innretning som brukes til permanent stramming av vant og barduner. Denne funksjonen er i dag erstattet av strekkfisker.

En *jomfru* er en rund treskive, ca. 10–15cm i diameter og 6cm tykk. Den er utstyrt med tre, noen ganger fire hull. Langs kanten er det en rand. Vantet legges i denne randen rundt den øvre jomfru og bendsles fast, nedre *jomfru* festes med røstjern til skutesiden. Det hele strammes opp med talje, mens et tynnere tau strammes opp mellom *jomfruene*.

Jomfruer ble laget av blokkmakere, som også laget blokker, kauser og masteringer. 

## Bilder

Deadeye-sans-lanyard.jpg
Cap de mouton.jpg
Vasa - Wanten 2.jpg|Vant på skipet Vasa


## Litteratur
* Karl Ragnar Gjertsen: Fra en blokkmakers verksted. Norsk Sjøfartsmuseums årbok 1979.

## Eksterne lenker
*
TuS Koblenz

**Turn- und Spielvereinigung Koblenz 1911 e.V.** er en tysk fotballklubb fra Koblenz. Inntil 1982 het klubben TuS Neuendorf etter en bydel i Koblenz.

Klubben spiller i Oberliga Rheinland-Pfalz/Saar som er det femte nivået i tysk herrefotball.

## Plasseringer

## Eksterne lenker
*
Pieria

**Pieria** (gresk: *Πιερία*) er et av prefekturene i Hellas. Den ligger i den sørlige delen av gresk Makedonia (Sentral-Makedonia). Hovedstaden er byen Katerini. Pieria er det minste prefekturet i gresk Makedonia. Navnet Pieria stammer fra stammen og landet til pieriene. I Pieria er der mange arkeologisk interessante steder som Dion, Pydna og Platamonas. Pieria er også hjemmet til fjellet Pieros, samt Orfeus og musene. Olympos, det høyeste fjellet i Hellas og tronen til de antikke greske gudene, tårner på den sørlige siden av Pieria.

## Kilder
* Prefectures of Greece www.geogreece.gr
Andreas Ulland Andersen

**Andreas Ulland Andersen** (født 6. mai 1989 i Haugesund) er en norsk fotballtrener og fotballspiller.

Han har tidligere spilt for Sportsklubben Vard Haugesund og gikk til Viking FK foran 2007-sesongen. Han har også spilt for Randaberg Idrettslag på lån fra Viking høsten 2011. Etter 2011-sesongen signerte han en ettårskontrakt med Sandnes Ulf. Han var også utlånt til Sandnes fra Viking i 2010-sesongen.

Den 29. april 2008, under en G-19 landskamp mot Bulgaria, slo han ned en motspiller og ble utvist. Dette resulterte i at Norge mistet ledelsen i Fair Play-rankingen og en friplass i UEFA-cupen.

Ulland Andersen hadde en god start på 2008-sesongen, men så punkterte den ene lungen hans 11. august. Dette resulterte i at Ulland Andersen ble liggende på sykehus både i Finland og i Stavanger. Etter omfattende operasjoner ble han etterhvert friskmeldt.

4. oktober 2018 signerte Andersen trenerkontrakt for  sammen med Mikael Hindal.

## Referanser


## Eksterne lenker
*
Gröndal

**Gröndal** er en bydel i stadsdelsområdet Hägersten-Liljeholmen i Söderort i Stockholm kommune, vest for Liljeholmen.
Office of Special Investigations

**Office of Special Investigations** (**OSI**) er et kontor i det amerikanske Justisdepartementet som har til oppgave å oppspore, etterforske, påtale og deportere personer som deltok i det nasjonalsosialistiske Tyskland under andre verdenskrig.

## Se også
* Zentrale Stelle der Landesjustizverwaltungen zur Aufklärung nationalsozialistischer Verbrechen
* Simon Wiesenthal-senteret

## Eksterne lenker
* OSI
Bjørvik Jacobsen

**Bjørvik Jacobsen** (1916–2000) var en norsk fangstmann og forfatter. Han var sønn av Wanny Woldstad. 

Vintrene 1933–1934 og 1934–1935 overvintret han i Hyttevika ved Hornsund sammen med sin mor og sin bror Alf.

Han overvintret på Harmon (Halvmåneøya) i 1947. Han hadde med seg isbjørnungen «Sebben» tilbake til Tromsø.

Han utdannet seg til lærer og bosatte seg i Nordreisa. Han skrev to bøker og en artikkelserie om fangstlivet slik han hadde opplevd det. Bøkene hadde titlene *Halvmåneøya* og *Drama i ishavet*.

De siste årene var han bosatt og gift i Gryllefjord på Senja i Troms.

## Bibliografi
* *[[Halvmåneøya (roman)|Halvmåneøya]]: en fangstberetning fra Svalbard* – forord av Helge Ingstad, fotografier: Bjørvik Jacobsen, forsats og tegninger: Klaus Heide. Oslo, Tiden, 1983. ISBN 82-10-02513-9
* *[[Drama i Ishavet]]: M/S «Enigheten»s tragiske forlis* – Oslo, Gyldendal 1986. ISBN 82-05-16918-7

## Referanser
MBBS

**MBBS** (forkortelse for **Mike's BBS**) var et populært BBS-system i de nordiske landene i begynnelsen og midten på 1990-tallet. Det var utviklet av et team av Oslo-baserte entusiaster, anført av Mike Robertson. I likhet med mange BBS-systemer på den tida var det bare tilgjengelig for DOS-plattformen. Fordi én prosess bare kunne ta hånd om én node, var det nødvendig med multitasking slik som DESQview eller Microsoft Windows dersom man skulle drive en BBS med flere noder. MBBS var nødt til å benytte seg av den eneste tilgjengelige metoden for interprosesskommunikasjon under DOS, nemlig å lese og skrive til et sett med filer i en felles underkatalog. Fordi disse filene ble aksessert svært ofte, flyttet mange SysOper dem til en ramdisk.

MBBS' brukergrensesnitt var et kommandolinjegrensesnitt hvor kommandoer kunne «stackes». Dette innebærer at man istedenfor å skrive inn en kommando, få spørsmål om å oppgi noen parametre, for deretter å skrive inn en ny kommando, kunne skrive dem inn på én kommandolinje adskilt av mellomrom eller semikolon. Ett eksempel er `m sa g y`, som i uforkortet form blir «marks, save message pointers, goodbye, yes». Dette brukergrensesnittet ble senere kopiert i Kim Heinos BBBS-system i den grad at de fleste gyldige MBBS kommando-strenger gjorde det samme i BBBS.

MBBS ble utgitt som uforkrøplet shareware av Gallagher & Robertson. Programmet er nå diskontinuert, og den siste versjonen, 10.4, ble utgitt i 1996.

Til sammen 89 norske BBS-er på den ukomplette BBS-listen for januar 1995 brukte MBBS.
Tortellini

**Tortellini** er en ringformet pasta som kan ha ulike typer fyll, for eksempel kjøtt og parmesanost.

Denne typen pasta kommer opprinnelig fra den italienske regionen Emilia-Romagna hvor den serveres i buljong, med ost, eller med en ragu eller lignende saus (spesielt i Bologna og Modena).

De fleste restauranter i Bologna såvel som "La Confraternita del Tortellino" er enige om at den ekte tortellinien kun serveres med hjemmelaget buljong. Tortellini med ost er akseptert i Bologna, men dette kritiseres av noen. Selv om tortellini med ragu finnes i regionen, anses dette av de fleste i Bolognesi for ikke å være autentisk.
 
**Tortelloni** er en større variant av tortellini, som vanligvis er fylt med ricotta og bladgrønnsaker som spinat. Det finnes også varianter der grønnsakene erstattes med steinsopp eller valnøtter.  Tortelloni serveres vanligvis med ragu eller smeltet smør og salvie. 

I Norge finner vi som regel fersk tortellini i kjøledisken, men frossen og til og med tørket tortellini kan forekomme.

## Mytologi
Tortelliniens opprinnelse er myteomspunnet. 

Ifølge en legende skal retten ha blitt skapt i Castelfranco Emilia. Da Lucrezia Borgia var på en reise der tok hun inn på et vertshus i en liten by. Verten ble bergtatt av hennes skjønnhet og kunne ikke la være å kikke inn i rommet hennes gjennom nøkkelhullet, men han kunne bare se navlen hennes. Synet inspirerte ham til å skape tortellinien den natten.  

For andre symboliserer tortelliniens form kjærlighetens gudinne Venus.
Smørstabbreen

**Smørstabbreen** er den største isbreen i Jotunheimen og ligger ved Smørstabbtindan øst for Sognefjellet. Smørstabbreen er en platåbre med tre brearmer, Bøverbrean og Leirbrean mot vest og Sandelvbrean møt nordøst. 

Isbreen er lett tilgjengelig fra Krossbu ved fylkesvei 55 og fra Leirvassbu. Om sommeren er det fast føring over breen mellom disse to hyttene. DNT har i en årrekke holdt brekurs på Smørstabbrean med utgangspunkt i Krossbu.
Florian Meyer

**Florian Meyer** (født 21. november 1968 i Braunschweig) er en tysk fotballdommer. Han har vært dommer i det tyske fotballforbundet (DFB) siden 1996 og FIFA-dommer siden 2002. Han har dømt  én gang; borte mot  i kvalifiseringa til fotball-VM i 2006.

## Referanser


## Eksterne lenker
*
Toivo Nykänen

**Toivo Nykänen** er en tidligere finsk kombinertløper som konkurrerte på 1920-tallet.

## Meritter
* Ski-VM 1926 &ndash; 5.-plass i kombinert (17&nbsp;km/normalbakke)

## Referanser


## Eksterne lenker
*
Sven Åström

**Sven Åström** er en tidligere svensk langrennsløper. 

## Meritter
*Ski-VM 1926 &ndash; 5.-plass på 30 km

## Eksterne lenker
*
Esko Järvinen

**Kauko Esko Järvinen** (født 15. desember 1907 i Lahtis, død 7. mars 1976 i Helsingfors) var en finsk kombinertløper og skihopper som konkurrerte på 1920-tallet.

## Meritter
### VM
* Ski-VM 1926 &ndash; 6.-plass i kombinert (17&nbsp;km/hopp)
* Ski-VM 1929 &ndash; 3.-plass i kombinert (18&nbsp;km/hopp)

### OL
* Vinter-OL 1928 – 5.-plass i kombinert (18&nbsp;km/hopp)
* Vinter-OL 1928 – 22.-plass i spesielt hopp

Han deltok også på det finske laget som ble nummer 2 i militært patruljeløp, som var demonstrasjonsgren.

## Referanser


## Eksterne lenker
*
Martti Lappalainen

**Martti Lappalainen** (født 11. april 1902, død 6. oktober 1941) var en finsk sportsutøver som deltok i flere olympiske leker, 1924 i Chamonix, 1928 i St. Moritz og 1932 i Lake Placid.

Hirvonen vant en olympisk sølvmedalje under vinter-OL 1924 i Chamonix. Han var med på det finske laget som kom på andreplass i militært patruljeløp bak Sveits. Det var seks lag som deltok i konkurransen som ble avviklet 31. januar 1924 der det var kun fire lag som fullførte. De andre på laget var Väinö Bremer, August Eskelinen og Heikki Hirvonen.

## Meritter
### OL
* 1924  Chamonix -  sølv militært patruljeløp lag  Finland  
* 1932  Lake Placid : 4.-plass på 18 km

### VM
* VM 1926 &ndash; 6.-plass på 30 km
* VM 1930 &ndash; 6.-plass på 18 km og 4.-plass på 30 km
* VM 1934 &ndash; gull på 4 x 10 km, bronse på 18 km

## Referanser


## Eksterne lenker
*
Vesthordland prosti

**Vesthordland prosti**  er et tjenestedistrikt i Bjørgvin bispedømme i Den norske kirke.

Prostiet omfatter kommunene Askøy, Fjell, Sund og Øygarden.

Prosten har sete i Straume. Fjell kirke er prostikirke.
						
Prostiet er inndelt i sogn, som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet.						
De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.				
						
## Historikk
Vesthordland prosti ble opprettet 15. oktober 1999, ved delingen av det store og upraktiske Midhordland prosti. Det nye prostiet fikk menighetene i Askøy, Fjell, Sund og Øygarden, mens Austevoll, Os, Fusa, Kvam og Samnanger forble i Midthordland.

## [[Kirkesogn|Sogn]] og [[kirke]]r i Vesthordland prosti
*[[Øygarden kommune]]:
* [[Fjell (Hordaland)|Fjell]] prostisogn
** [[Landro kirke]]
** [[Fjell kirke]]
* [[Blomvåg]] sogn
** [[Blomvåg kirke]]
* [[Foldnes]] sogn
** [[Foldnes kirke]]
* [[Hjelme]] sogn
** [[Hjelme kirke]]
** [[Hjelme gamle kirke]]
* [[Sund (Hordaland)|Sund]] sogn
** [[Kausland kirke]]
** [[Sund kirke (Hordaland)|Sund kirke]]

*Askøy kommune:
* Ask sogn
** Ask kirke
* Erdal sogn
** Erdal kirke
* Herdla sogn
** Herdla kirke
* Strusshamn sogn
** Strusshamn kirke
* Tveit sogn
** Tveit kirke

## Prestegjeld
* Askøy
* Fjell
* Sund
* Øygarden

## Referanser


## Eksterne lenker
* Prosti, fellesråd og sokn i Bjørgvin – frå 1. januar 2020
* Vesthordland prosti  på Kirken.no
Herodes av Chalkis

**Herodes av Chalkis**, også kjent som **Herodes V**, oppført i *Jewish Encyclopedia* som **Herodes II**,  var sønn av Aristobulus og hans hustru Berenice, og bror til Herodes Agrippa I og Herodias.

Han ble tildelt kongemakten i Chalkis, et lite kongedømme nord for Israel. En tid hadde han ansvaret for Tempelet i Jerusalem og ypperstepresten. Han nevnes ikke direkte i Bibelen, men det var han som innsatte ypperstepresten Ananias.

Han var først gift med en kusine ved navn Mariamne. Hun var datter av Josef, sønn av Josef, en bror av Herodes den store, og Olympias, datter av Herodes den store og Maltake. Olympias var helsøster til Herodes Arkhelaos og Herodes Antipas. Med Mariamne fikk Herodes av Chalkis sønnen Aristobulus av Chalkis. Etter hennes død ble han gift med sin niese Berenike, som overlevde ham. Med henne hadde han to sønner, Berenicianus og Hyrcanus.

## Referanser


## Litteratur
* Robert Eisenman: *Jakobus der Bruder von Jesus. Der Schlüssel zum Geheimnis des Frühchristentums und der Qumran-Rollen.* C. Bertelsmann Verlag, 1. Aufl. München 1998.
* Linda-Marie Günther: *Herodes der Große.* Wissenschaftliche Buchgesellschaft, Darmstadt 2005.
* Gerhard Prause: *Herodes der Große. Die Korrektur einer Legende.* Deutsche Verlags-Anstalt, Stuttgart 1990.
Tempranillo

**Tempranillo** er en blå vindrue som er utbredt over hele Spania. Druen kalles ofte for «Spanias svar på cabernet sauvignon» og den har høy anseelse blant internasjonale vinkjennere.

Druene har tykt skall og de modner tidlig; druesortens navn er avledet av ordet «temprano», som betyr «tidlig» på spansk.

## Smak og struktur
Vin laget på tempranillo-druen har en dyp rødfarge med stor lagringskapasitet. Den oppnår imidlertid ikke særlig høy alkoholverdi.

Druer med lavt syreinnhold gir ofte en smak som minner om jordbær, krydder og lær. Brukt alene blir tempranillo-druen ofte for svak, og det er derfor vanlig å blande den med mer parfymerte druesorter.

## Dyrking
Blant vindyrkere i det spanske vindistriktet Rioja er tempranillo ofte hoveddruen. Den dyrkes ellers i de fleste vindistrikter i Spania.

I Portugal dyrkes den først og fremst i områdene Duero og Dão. Druen har vist svært gode resultater også i disse vindistriktene.

Videre har dyrkingen av tempranillo vært tilfredsstillende både i California og Australia. I Argentina har den også vært dyrket fram, men med vekslende hell.

## Referanser